**23/4/2020**

**Nastavna jedinica: Blonde Carrie and Brunette Carrie**

Draga djeco, danas ćemo učiti bajku o plavokosoj i smeđokosoj Carrie. Ova nam priča dolazi iz Belgije. Nalazi se na stranicama 72/73 vašega udžbenika.

Otvorite udžbenik i pogledajte slike. Ukoliko ste u mogućnosti pogledajte priču na vašem CD/DVD-u. Ovo je priča o dvije sestre koje su voljele jedna drugu bez obzira što su bile različite i što su se ostali zbog toga drugačije odnosili prema njima. Naime plavokosa (BLONDE) Carrie je bila lijepa (PRETTY) a smeđokosa (BRUNETTE) Carrie je bila ružna (UGLY). Imate li vi nekoga koga volite bez obzira što nije savršen? Što se dogodilo u priči? Ukućani su promatrali djevojčice. Divili su se ljepoti plavokose Carrie i izrugivali se smeđokosoj Carrie. Otac je rekao: **Blonde Carrie is very pretty** (*Blond Keri iz veri priti*) – Plavokosa Carrie je vrlo lijepa. Maćeha je rekla: **Look** **at her sister! She's got big ears and a big nose**. (*Luk et h(r) sistr. ʃiː'z got big i(r)z end ə big nouz!)* – Pogledaj njezinu sestru. Ona ima velike uši i veliki nos. Smeđokosa Carrie je bila jako tužna ali ju je njezina sestra tješila: **You are not ugly, dear sister**. (*Ju: a(r) not agli, di:(r) sistr*). Maćeha je bila ljubomorna na dobrotu plavokose Carrie pa je rekla**: I can make Blonde Carrie ugly, too**. (*Ai ken meik blond Keri agli, tu:)* – Ja mogu učiniti i plavokosu Carrie ružnom. Na sreću, sestre su doznale za maćehin plan pa su odlučile pobjeći: Oh, no. Let's run away! Quick (*Ou, nou. Lec ran əvej! Kwik.) –* O, ne. Bježimo. Brzo. **Hurry! Hurry!** (*Hari! Hari!)* – Požuri se! Požuri se! Bježeći od kuće sestre su došle do čarobnog jezera u kojem je plivao prekrasni labud. One su sjele na njegova leđa kako bi ih preveo preko jezera. Ali je smeđokosa Carrie pala s labudovih leđa i upala u jezero: **Help me!** (Help mi:) – Pomozi mi. Plavokosa Carrie nije mogla pomoći svojoj sestri koja je upala u jezero pa je zbog toga bila jako tužna. No iznenada se smeđokosa Carrie pojavila iz čarobnog jezera i više nije bila ružna. Njezina sestra je bila presretna: **Oh, look at you!You are so pretty** (*Ou, luk et ju:! Ju: a(r) sou priti!)* – O. pogledaj se! Ti si tako lijepa! Ljubav koju je plavokosa Carrie osjećala prema svojoj smeđokosoj sestri preobrazila je njezinu ružnu sestru u pravu ljepoticu. Što mislite koja je pouka ove priče? LJEPOTA JE U OČIMA ONOGA KOJI GLEDA! LJEPOTA JE U OČIMA PROMATRAČA! Ako nekoga volite onda vam vanjski izgled te osobe nije važan. Jer vi svojim očima gledate njezine lijepe unutarnje osobine i onda vam je ta osoba lijepa.

Prepišite u vaše bilježnice uokvireni sadržaj:

**BLONDE CARRIE AND BRUNETTE CARRIE**

**BLONDE** (blond) – plavokosa, plavuša

**BRUNETTE** (bruːˈnet) – smeđokosa, brineta

**PRETTY** (priti)- lijepa

**UGLY** (agli) – ružna

Pouka: LJEPOTA JE U OČIMA PROMATRAČA

**U vašim radnim bilježnicama uradite stranicu 40. Pročitajte rečenice, pogledajte sliku i napišite A ili B, ovisno o tome što piše u rečenicama.**